《招董彦文以下十二人小酌道旧》
宋代·曾丰

鹤发鸡皮十二人，非亲非故即比邻。
觥筹交错情初洽，舌本澜翻事半陈。
父祖艰难犹在耳，儿孙愤悱可书绅。
主人未似宾之老，浩叹何当老似宾。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。